|  |  |
| --- | --- |
| **VALIKKURSUSE NIMETUS**  | **TURISM** |
| Valikkursuse kirjeldus: | Turismiettevõtluse ülevaade Häädemeeste vallas ja Pärnu linnas. |
| Valikkursuse maht: |  1 kursus | 35 tundi |
| Läbiviimise aeg: | 30.11.2017-31.05.2018 |
| Valikkursuse õpitulemused: | Õpilane omab ülevaadet Häädemeeste valla turismiteenustest. Tunneb paremini Häädemeeste valla ajalugu, vaatamisväärsusi ja oskab läbi viia lühikese ekskursiooni. Teab põhilisi sihtgruppe , kes tarbivad maaturismi teenuseid. Tunneb paremini Pärnu linna, selle ajalugu ja vaatamisväärsusi. Teab giiditööks vajalikke oskusi ja oskab neid rakendada. |
| Valikkursuse õppesisu: | Maaturismi eripära ja võimalused, lähtudes Häädemeeste vallast. Majutusvõimalused ja liigitus, lisateenuste olulisus turismitoote koostamisel ja pakkumisel. Giidi-ja reisisaatja töö olemus, giiditekstide ja marsruudi koostamise põhimõtted ning teadmised ja oskused lühikese tuuri läbiviimiseks Häädemeeste vallas. Klienditeeninduse kvaliteedi analüüsimine ja selle olulisus turismi valdkonnas. Pärnu linna ajaloo ja vaatamisväärsustega tutvumine.  |
| Valikkursuse põhimõisted: | Maaturism, maaturismi toode, giid, giidi tööülesanded, marsruut lähtudes sihtgrupist. Kliendikeskne teenindus.Pärnu turismiareng ja vaatamisväärsused, Häädemeeste valla vaatamisväärsused ja turismipotentsiaal |
| Valikkursuse praktiline tegevus | Tutvumine Häädemeeste valla turismiettevõtetega. Ekskursioon Häädemeeste vallas ja giiditeksti koostamine, tuuri praktiline läbiviimine. Pärnu muuseumi külastus ja tutvumine Pärnu turismiettevõtetega (reisibüroo, Pärnu Turismiinfopunkt, hotell, spaa) tutvumine. Pärnu linnaekskursioon. |
| Valikkursuse hindamine: | Kirjalik töö: Häädemeeste vallas olemasolevate loodus- ja kultuuriväärtuste ning turismiteenuste pakkujate põhjal turismipaketi ja marsruudi (vaatamisväärsuste lühikirjeldus) koostamine. Võib teha grupitööna, 3-4 inimest grupis.Suuline töö: Marsruudi tutvustusKirjalik töö: Pärnu maakonna turismigeograafia - maastiku iseloomustus, majutus, vaatamisväärsused aktiivne tegevus. Küsimused on ette antud.Suuline ettekanne: ühe vabalt valitud vaatamisväärsusest rääkimine, arvestades giiditeksti koostamise põhimõtteid.Arvestatud on, kui kõik 3 tööd on tehtud.Valikursust hinnatakse põhimõttel „arvestatud“ või „mittearvestatud“.  |
| Soovituslikud õppematerjalid: | Jalutaja teejuht Pärnu, Leele Välja , Solnessi Arhitektuurikirjastus Tallinn 2008, Ikla, Häädemeeste, Uulu, Tiiu Pukk 2000[www.visitparnu.ee](http://www.visitparnu.ee)[www.haademeeste.ee](http://www.haademeeste.ee)Häädemeeste elu, koostaja Sulev Kasvandik, kihelkonnaajakiri, ilmunud alates 1990Minevikupärandit Häädemeestelt, Marta Mäesalu, Tallinn 2012 |